ⵎⵓⵃⵎⵎⴰⴷ ⵍⴱⵙⵟⴰⵡⵉ

ⵎⵓⵃⵎⵎⴰⴷ ⵍⴱⵙⵟⴰⵡⵉ (3 ⵢⵓⵏⵢⵓ 1954 – 17 ⴷⵓⵊⴰⵏⴱⵉⵔ 2014) ⵉⴳⴰ ⵢⴰⵏ ⵓⵙⵎⴷⴰⵢ ⴰⵎⵖⵔⵉⴱⵉ, ⵢⵉⴷⵔⴰ ⴳ ⴽⵉⴳⴰⵏ ⵏ ⵉⵙⵓⵔⴰ ⴷ ⵉⵙⴷⴷⵉⵜⵏ ⴷ ⵜⵎⵣⴳⵓⵏⵉⵏ ⵜⵉⵎⵖⵔⵉⴱⵉⵢⵉⵏ. ⵉⵜⵜⵢⴰⵡⵙⵙⴰⵏ ⵙ ⵓⵙⵖⵓⴷⵓ ⵏⵏⵙ ⵏ ⵜⵉⵍⴰⵍⵉⵏ ⵜⵓⴷⴷⵉⵙⵉⵏ, ⴷ ⵜⵔⴰⵏⴰⵡⵜ ⵏⵏⵙ ⴳ ⵡⴰⴽⴰⵣ ⵏ ⵓⴼⴳⴰⵏ ⴰⵎⵖⵔⵉⴱⵉ ⵙ ⵡⵓⴷⵎⴰⵡⵏ ⵏⵏⵙ ⴰⴽⴽⵯ, ⴷ ⵉⴳⴰ ⵙⴳ ⵉⵙⵎⴷⴰⵢⵏ ⵉⵎⵓⴼⴰⵢⵏ ⴳ ⵓⵎⵣⵔⵓⵢ ⵏ ⵙⵙⵉⵏⵎⴰ ⵜⴰⵎⵖⵔⵉⴱⵉⵜ, ⵍⵍⵉⵖ ⵢⵓⵎⵥ ⵜⵓⴳⵜⵜ ⵏ ⵜⵙⵎⵖⵓⵔⵉⵏ ⵜⵉⵏⴰⵎⵓⵔⵉⵏ ⴷ ⵜⵉⵎⴰⴹⵍⴰⵏⵉⵏ.ⵜⵓⴷⵔⵜ ⵏ ⵍⴱⵙⵟⴰⵡⵉ

 ⵜⴰⴷⴰⵡⵍⴰ ⵏⵏⵙ 
ⵉⵍⵓⵍ ⵍⴱⵙⵟⴰⵡⵉ ⴳ 3 ⵢⵓⵏⵢⵓ 1954 ⴳ ⵓⴹⵡⵡⴰⵕ ⵏ ⵡⵍⴰⴷ ⵍⵃⵕⵕⴰⵏ ⴳ ⵜⵙⴳⴰ ⵏ ⵚⵟⵟⴰⵟ, ⴳ ⵜⵓⵥⵥⵓⵎⵜ ⵏ ⵢⴰⵜ ⵜⵡⵊⴰ ⵜⴰⵎⵊⴰⵀⴷⵉⵢⵜ ⵏ ⵡⴰⴷⴷⴰⴷ, ⴷ ⵉⴽⴽⴰ ⵜ ⵉⵏⵏ ⴱⴰⴱⴰⵙ ⵉⴳⴰ ⴰⵎⵙⵖⴰⵍ ⴳ ⵓⵙⵔⵙ ⵏ ⵓⵍⴰⵡⴰⵢ ⴰⵏⴰⴽⵎⴰⵔ, ⴹⴰⵕⵜ ⵏ ⵙⵉⵏ ⵉⵙⴳⴳⵯⴰⵙⵏ ⵜⵎⵎⵓⵜⵜⵉ  ⵜⵡⵊⴰ ⵏⵏⵙ ⵙ ⵅⵔⵉⴱⴳⴰ ⴷ ⵣⴷⵖⵏ ⵖⵉⵏ , ⴷ ⵖⵉⵏ ⵏⵉⵜ ⴰ ⴳ ⵉⵖⵔⴰ ⴽⵓⵍⵍⵓ ⵉⵙⵡⵉⵔⵏ ⵏ ⵓⵙⵙⵍⵎⴷ ⵏⵏⵙ ⴳ ⵜⵉⵏⵎⴰⵍ ⴰⵏⵏ, ⵖⵉⵏⵏ ⴰ ⴳ ⵉⵙⵙⵏⵜⵉ ⵜⴰⵢⵔⵉ ⵏⵏⵙ ⵉ ⵓⵎⵣⴳⵓⵏ, ⵙⴳ ⵓⵎⵣⴳⵓⵏ ⵏ ⵉⵎⴰⵙⵡⴰⴹⵏ ⴳ ⵜⴳⵎⵎⵉ ⵏ ⵉⵄⵔⵔⵉⵎⵏ .

ⴹⴰⵕⵜ ⵏ ⵓⵙⵙⵓⴼⵖ ⵏⵏⵙ ⵙⴳ ⵜⵉⵏⵎⵍ ⵜⴰⵙⵉⵏⴰⵏⵜ, ⵉⵖⵜⵙ ⴰⴷ ⵉⵣⵓⵡⴳ ⵖⵔ ⵓⵕⵓⴱⴱⴰ, ⴷ ⵉⴷⴷⵓ ⵙ ⴼⵕⴰⵏⵚⴰ ⵙ ⵉⵣⵡⴰⵔ ⵉⵍⵎⵎⴰ ⵉⵣⴷⵖ ⴳ ⵉⵟⴰⵍⵢⴰ ⴰⵎ ⵓⵎⵣⵡⴰⴳ ⴰⴼⴼⵉⵔ, ⵍⵍⵉⵖ ⵉⵎⵎⴰⵖ ⴰⴼⴰⴷ ⴰⴷ ⵉⴷⴷⵔ, ⴷ ⵉⵙⵡⵓⵔⵉ ⴰⵎⵎ ⴰⵎⵣⵣⵏⵣ ⴰⵎⵙⵜⴰⵔⴰ, ⵙ ⵓⵎⵢⴰⴽⵓⴷ ⴷ ⵎⴰⵢⴰⵏⵏ, ⵉⴽⴽⴰ ⵜ ⵉⵏⵏ  ⴰⵔ ⵉⵜⵜⴷⵔⵓ ⴳ ⵉⵙⴳⵔⴰⵡⵏ/ ⵉⵙⵔⵉⵔⵏ ⵏ ⵉⵎⵣⴳⵓⵏⵏ ⵏ ⵉⵎⴰⵙⵡⴰⴹⵏ ⴰⴽⴷ ⵉⵟⴰⵍⵢⴰⵏⵉⵢⵏ, ⴷ ⴳ ⵓⵙⴳⴳⵯⴰⵙ ⵏ 1985 ⵢⵓⵔⵔⵉ ⵖⵔ ⵍⵎⵖⵔⵉⴱ ⴷ ⵉⵖⵜⵙ ⴰⴷ ⵉⵙⵡⵓⵔⵉ ⴳ ⵓⵎⵣⴳⵓⵏ ⴷ ⵓⴽⵛⵛⵓⵎ ⵙ ⵢⵉⴳⵔ ⵏ ⵓⵙⵎⴷⵢⴰ ⵙ ⵜⴱⵔⵉⴷⵜ ⵏ ⵓⵙⵍⵎⴷ ⴰⵏⵉⵎⴰⵏ .

 ⵜⴰⵡⴰⴷⴰ ⵏⵏⵙ ⵜⴰⵏⴰⵥⵓⵕⵜ 
ⵉⴽⵛⵎ ⴳ ⵓⵙⴳⴳⵯⴰⵙ ⵏ 1987 ⵙ ⵜⵔⴰⴱⴱⵓⵜ ⵏ ⵓⵎⵣⴳⵓⵏ ⵏ ⵡⴰⵙⵙ ⴰ ⴰⴽⴷ ⵜⵓⵔⵢⴰ ⵊⴱⵕⴰⵏ ⴷ ⵉⵖⴰⵎⴰ ⴷⵉⴷⵙⵏ ⵎⵔⴰⵡ ⵉⵙⴳⴳⵯⴰⵙⵏ. ⴳ ⵓⵣⵎⵣ ⴰⵏⵏ ⵏⵉⵜ ⴰⵔ ⵉⵜⵜⴰⵔⴰ ⵉⴹⵕⵉⵚⵏ ⴷ ⵜⵎⴷⵢⴰⵣⵉⵏ ⵉ ⵓⵖⴰⵡⴰⵙ ⵏ "ⵜⴰⴱⴰⴷⵓⵜ ⵜⴰⵎⵥⵥⵢⴰⵏⵜ" ⵉⵥⵍⵉⵏ ⵙ ⵡⴰⵣⵣⴰⵏⵏ. ⵙ ⵜⵡⵉⵣⵉ ⵏ ⵜⵎⵙⵓⵙⵏⵜ ⵏⵏⵙ  ⴳ ⵜⵎⵣⴳⵓⵏⵜ "ⴱⵓⵖⴰⴱⴰ/ⴱⵓⵜⴰⴳⴰⵏⵜ" ⴰⵙⴳⴳⵯⴰⵙ ⵏ 1989, ⵜⵙⵔⴳ ⴰⵙ ⴰⵢⵍⵍⵉⴳ ⴰⵙ ⵏⵏⵓⵕⵥⵎⵏⵜ ⵜⴼⵍⵡⵉⵏ ⵏ ⵓⵎⵓⵔⵙ ⴳ ⵜⵓⴷⵔⵜ ⵏⵙ.

ⴰⵙⴳⴳⵯⴰⵙ ⵏ 1995 ⵉⵙⵙⵏⵜⵉ ⵢⴰⵜ ⵜⵉⵔⵎⵉⵜ ⵜⴰⵎⴰⵢⵏⵓⵜ ⵍⵍⵉⴳ ⵢⵉⵡⵙ ⴳ ⵓⵙⵙⵔⵙⵍ ⵏ  ⵜⵔⴰⴱⴱⵓⵜ ⵏ ⵓⵎⵣⴳⵓⵏ ⵏ ⵜⴰⴼⵓⴽⵜ ⵏⵜⵜⴰ ⴷ ⵎⵓⵃⵎⵎⴰⴷ ⵅⵉⵢⵢⵉ ⴷ ⵢⵓⵙⴼ ⴼⴰⴹⵉⵍ, ⴷ ⵎⵇⵇⴰⵔ ⵓⵔ ⵜⵖⵣⵣⵉⴼ ⵜⵉⵔⵎⵉⵜ ⴰⴷ, ⵎⴰⵛⵛ ⵉⴼⴽⴰ ⴳⵉⵙ ⵜⵓⴳⴷⵜ ⵏ ⵉⴳⵉⵜⵏ ⵉⵥⵉⵍⵏ ⵣⵓⵏ ⴷ "ⴰⵖⵔⵓⵎ ⴷ ⵓⵥⵕⵓ ⴷ ⵓⵚⴱⴰⵃⵉ/ ⴼⴰⵏⵟⴰⵥⵢⴰ", ⴷ "ⴱⵓⵃⴼⵏⴰ", ⴷ "ⵍⵅⵎⵎⴰⵕⴰ".

ⴹⴰⵕⵜ ⵏ ⵢⴰⵜ ⵜⵡⴰⴷⴰ ⵜⴰⵎⵇⵇⵔⴰⵏⵜ ⴳ ⵓⵎⵣⴳⵓⵏ, ⵉⴽⵛⵎ ⵙ ⵓⵎⴰⴹⴰⵍ ⵏ ⵙⵙⵉⵏⵉⵎⴰ ⴷ ⵜⵉⵍⵉⴼⵉⵣⵢⵓⵏ, ⵉⴳⴰ ⴰⵎⵓⴼⴰⵢ ⴷⴰⵔ ⵉⵎⵙⵙⵓⴼⵖⵏ ⴷ ⵡⴰⵍⵍⵉ ⴱⴰⵀⵔⴰ ⵜⵜⵉⵔⵉⵏ ⴰⴷ ⴷⵉⴷⵙⵏ ⵉⵙⵡⵓⵔⵉ ⵜⵉⵣⵉ ⴰⵏⵏ, ⵉⵙⵙⵏ ⵜ ⵓⴳⴷⵓⴷ ⴰⵎⵖⵔⵉⴱⵉ ⴳ ⵜⵓⴳⵜⵜ ⵏ ⵉⵎⵙⴷⴷⵉⵜⵏ ⵣⵓⵏ ⴷ "ⴷⵡⴰⵢⵔ ⵣⵣⵎⴰⵏ" ⴰⵙⴳⴳⵯⴰⵙ ⵏ 1999 ⵍⵍⵉ ⵉⴳⴰⵏ ⵜⴰⵣⵡⵉⵔⵉ ⵏ ⵜⵎⵙⵓⵙⵏⵜ ⵏⵏⵙ, ⵉⵍⵎⵎⴰ ⵉⵎⵙⴷⴷⵉ "ⵊⵏⴰⵏ ⵍⴽⵔⵎⴰ" ⴰⵙⴳⴳⵯⴰⵙ ⵏ 2001, ⵉⵍⵎⵎⴰ ⵉⵎⵙⴷⴷⵉ ⵏⵏⵙ ⴰⵅⴰⵜⴰⵔ ⵍⵍⵉ ⴱⴰⵀⵔⴰ ⵉⵜⵜⵢⵓⵙⵙⴰⵏⵏ ⴳ ⵍⵎⵖⵔⵉⴱ ⵜⵉⵣⵉ ⴰⵏⵏ ⵍⵍⵉ ⵜ ⵉⴳⴰⵏ ⴷ "ⵡⵊⵄ ⵟⵟⵕⴰⴱ / ⴰⵥⴱⴱⴰⵕ ⵏ ⵡⴰⴽⴰⵍ" ⵍⵍⵉⴳ ⵢⵓⵔⴰⵔ ⵜⴰⵡⵔⵉⴽⵜ ⵏ (ⵛⵄⵉⴱⵢⴰ) ⴰⵙⴳⴳⵯⴰⵙ ⵏ 2006.

ⴹⴰⵕⵜ ⵓⴼⵙⵔ ⵏ ⵓⴼⵉⵍⵎ "ⵄⵍⵍⴰⵍ ⵍⵇⵍⴷⴰ", ⵢⵓⵎⵥ ⵍⴱⵙⵟⴰⵡⵉ ⵜⵉⵜⵔⵉⵜ ⵏ ⵡⵓⵔⵖ ⴳ ⵓⵏⵎⵓⴳⴳⴰⵔ ⵏ ⵍⵇⴰⵀⵉⵕⴰ ⵉ ⵜⵏⵣⵡⴰⵢⵜ/ⵕⴰⴷⵢⵓ ⴷ ⵜⵉⵍⵉⴼⵉⵣⵢⵓⵏ, ⴰⵙⴳⴳⵯⴰⵙ ⵏ 2013, ⴷ ⴰⵡⴷ ⵉⵜⵜⵓⵙⵎⵖⵔ ⴳ ⵓⵏⵎⵓⴳⴳⴰⵔ ⴰⴳⵔⴰⵖⵍⴰⵏ ⵏ ⵓⴼⵉⵍⵎ ⴳ ⵎⵕⵕⴰⴽⵛ, ⵍⵍⵉ ⵉⴳⴰⵏ ⵜⴰⵎⵍⴷⴰ ⵜⴰⵏⴳⴳⴰⵔⵓⵜ ⵍⵍⵉ ⵉⵙⵙⵏⵏ ⴰⵏⴼⵍⵓⵍⵓ ⵏⵏⵙ ⴳ ⵓⴼⵉⵍⵎ ⵏ "ⵊⵓⵇ ⵍⵄⵎⵢⵉⵏ", ⵍⵍⵉ ⵢⵓⵔⴰⵔⵏ ⵜⵉⵍⴰⵍⵜ ⵏⵏⵙ ⵜⴰⵎⵇⵇⵔⴰⵏⵜ.ⴼⵉⵍⵎⵓⴳⵕⴰⴼⵢⴰ: ⵍⴱⵙⵟⴰⵡⵉ

 ⵉⴼⵉⵍⵎⵏ ⵏⵏⵙ 

   1997: ⴽⵓⵏⵓⵣ ⵍⴰⵟⵍⴰⵚ/ⵉⴱⴰⵢⵏⵓⵜⵏ ⵏ ⵡⴰⵟⵍⴰⵚ .
    1998: ⵡⴰⴷⴰⵄⴰⵏ ⴼⵓⵔⴰⵏ
    2001: ⴰⵎⵡⴰⵊ ⵍⴱⵔⵔ/ⵜⴰⴹⴹⴰⵏⴳⵉⵡⵉⵏ ⵏ ⵡⴰⴽⴰⵍ .
    2003: ⵛⵛⴰⵀⵉⴷⴰ
    2003: ⴰⵙⵔⴰⵔ ⵚⵖⵉⵕⴰ
   2003: ⵄⵍⵍⴰⵍ ⵍⵇⵍⴷⴰ
   2003: ⴰⵍⴼ ⵛⵀⵕ/ⵉⴼⴹ ⵏ ⵡⴰⵢⵢⵓⵔ
    2003: ⵕⵃⵉⵍ ⵍⴱⵃⵕ
    2004: ⵃⵜⵜⴰ ⵉⵛⵄⴰⵔ ⴰⵅⵕ
    2004: ⴱⴰⴱ ⵍⴱⵃⵕ ⵟⵕⴼⴰⵢⴰ
    2005: ⵟⵟⵓⵢⵓⵔ ⵄⵍⴰ ⴰⵛⴽⴰⵍⵉⵀⴰ ⵜⴰⵇⴰⵄ
    2005: ⵟⴰⵍⴰⴱ ⵄⴰⵎⴰⵍ
    2006: ⵅⴰⵢⴰⵍ ⴷⴷⵉⴱ
    2006: ⵉⵏⴽⵉⵙⴰⵔ
    2006: ⵢⴰ ⵍⴰⵀⵓ ⵎⵉⵏ ⵄⴰⵍⴰⵎ ⵕⴰⵉⵄ
    2006: ⵕⴰⵚ ⵍⵅⵉⵟ/ ⵉⵖⴼ ⵏ ⵓⴼⵉⵍⵓ. 
    2007: ⵍⵡⵊⵀ ⵍⴰⵅⵕ/ⵓⴷⵎ ⵢⴰⴹⵏ.
    2007:ⴼⵉ ⵉⵏⵜⵉⴹⴰⵕ ⴱⴰⵣⵓⵍⵉⵏⵉ
    2007: ⵟⵕⵉⵇ ⵍⵄⵢⴰⵍⴰⵜ/ⴰⵖⴰⵔⴰⵙ ⵏ ⵜⵎⵖⴰⵔⵉⵏ .
    2007: ⵍⴽⴱⵛ/ⵉⵣⵉⵎⵎⵔ .
    2007: ⵜⴰⵎⴰⵣⵣⵓⵇ/ⴰⵛⵔⵔⵉⴳ .
    2008: ⵕⵕⴳⵔⴰⴳⵢⵢⴰ
    2009: ⵚⵚⴰⵍⵃⴰ
    2010: ⵍⵍⴰⵊⵏⴰ/ⵜⴰⵙⵇⵇⵉⵎⵜ .
    2012: ⴰⵢⴰⴷⵉ ⵅⴰⵛⵉⵏⴰ /ⵉⴼⴰⵙⵙⵏ ⵉⵃⵔⵛⴰⵡⵏ .
    2012: ⴰⵣⵣⴰⵏ ⴰⵎⵖⴰⵔ
    2014: ⵚⵚⵓⵜ ⵍⵅⴰⴼⵉ
    2014: ⴰⴳⴰⴷⵉⵔ ⵉⴽⵙⴱⵔⵉⵙ
    2015: ⵍⵡⵉⵛⴰⵃ ⵍⴰⵃⵎⵕ/ⵉⴽⵓⵏⴱⵓ ⴰⵣⴳⴳⵯⴰⵖ .
    2015: ⵊⵓⵇ ⵍⵄⵎⵢⵉⵏ
    2015: ⵍⵄⵔⵉⵙ/ⵉⵙⵍⵉ .

 ⵉⵎⵙⴷⴷⵉⵜⵏ 

    1998: ⵙⵉⵔⴱ ⵍⵃⵎⴰⵎ/ⵉⴷⵉⵍⵉ ⵏ ⵉⵜⴱⵉⵔⵏ .
    1999: ⵡⵍⴰⴷ ⵏⵏⴰⵙ/ⵜⴰⵔⵡⴰ ⵏ ⵎⵉⴷⴷⵏ .
    2000: ⴷⵡⴰⵢⵔ ⵣⵎⴰⵏ
    2002: ⵊⵏⴰⵏ ⵍⴽⵔⵎⴰ
    2003: ⵚⵇⵕ ⵇⵓⵔⴰⵢⵛ
    2004: ⵅⵟ ⵕⵕⵊⵄⴰ
    2006: ⵡⵊⵄ ⵟⵟⵕⴰⴱ
    2007: ⵛⵔⵉⴽⵜⵉ ⵎⵓⵛⴽⵉⵍⵜⵉ
    2007: ⵄⴱⴷ ⵕⵕⴰⵡⵓⴼ ⴷ ⵜⵜⴰⵇⴰⵄⵓⴷ
    2008-2009: ⵊⵃⴰ ⵢⴰ ⵊⵃⴰ
    2009: ⵍⵎⵊⴷⵓⴱ
    2010: ⵢⴰⴽ ⵃⵏⴰ ⵊⵉⵔⴰⵏ/ ⵢⴰⴽ ⵏⴳⴰ ⵉⵏⵓⵔⴰⴳ .
    2011: ⴷⵉⵎⴰ ⵊⵉⵔⴰⵏ/ ⵉⵏⵓⵔⴰⴳ ⴱⴷⴷⴰ
    2012: ⴽⵓⵍⵍⵏⴰ ⵊⵉⵔⴰⵏ / ⴽⵓⵍⵍⵓ ⴰⵏⵖ ⵏⴳⴰ ⵉⵏⵓⵔⴰⴳ .
    2012-2013: ⵎⵓⴷⴰⵡⴰⵍⴰ
    2014: ⴽⵏⵣⴰ ⴼ ⴹⵡⵡⴰⵕ
    2014: ⴷⴰⵔ ⵍⵖⵣⵍⴰⵏ

 ⵜⵉⵎⵣⴳⵓⵏⵉⵏ 

   1989: ⴱⵓⵖⴰⴱⴰ/ⴱⵓⵜⴰⴳⴰⵏⵜ .
    1995: ⵅⵓⴱⵣ ⵡⴰ ⵃⴰⵊⴰⵔ ⵡⴰ ⴼⴰⵏⵟⴰⵏⵥⵢⴰ/ⴰⵖⵔⵓⵎ ⴷ ⵓⵥⵕⵓ ⴷ ⴼⴰⵏⵟⴰⵥⵢⴰ .
    1995: ⴱⵓⵃⴼⵏⴰ
    1995: ⵍⵅⵎⵎⴰⵕⴰ

 ⵜⵓⴷⵔⵜ ⵏⵏⵙ ⵜⵓⵙⵍⵉⴳⵜ 
ⵉⵜⴰⵀⵍ ⵍⴱⵙⵟⴰⵡⵉ ⵜⴰⵙⵎⴷⴰⵢⵜ ⵙⵓⵄⴰⴷ ⵏⵏⵊⵊⴰⵕ ⴷ ⵖⵓⵔⵙ ⴷⵉⴷⵙ ⴽⴽⵓⵥ ⵏ ⵜⴰⵔⵡⴰ, ⴽⵔⴰ ⴳⵉⵜⵙⵏ ⵙⵡⵓⵔⵉⵏ ⴳ ⵢⵉⴳⵔ ⴰⵏⴰⵥⵓⵕ.

 ⵜⵉⵙⵎⵖⵓⵔⵉⵏ ⴷ ⵉⵙⵎⵖⵔⵏ 
   2011: ⵜⴰⵙⵎⵖⵓⵔⵜ ⵏ ⵜⵉⵍⴰⵍⵜ ⵏ ⵓⵔⴳⴰⵣ ⵜⴰⵎⵓⴼⴰⵢⵜ ⵏ ⵖⴼ ⵓⴼⵉⵍⵎ ⵏ "ⴰⵢⴰⴷⵉ ⵅⴰⵛⵉⵏⴰ/ⵉⴼⴰⵙⵙⵏ ⵉⵃⵔⵛⴰⵡⵏ".

   2011: ⵜⴰⵙⵎⵖⵓⵔⵜ ⵏ ⵜⵉⵜⵔⵉⵜ ⵏ ⵡⵓⵔⵖ ⵙⴳ ⵓⵏⵎⵓⴳⴳⴰⵔ ⴰⴳⵔⴰⵖⵍⴰⵏ ⵏ ⵓⵙⴰⵔⵓ ⴳ ⵎⵕⵕⴰⴽⵛ ⵅⴼ ⴰⴽⴽⵯ ⵜⵡⵓⵔⵉⵡⵉⵏ ⵏⵏⵙ.

  2013: ⵜⴰⵙⵎⵖⵓⵔⵜ ⵏ ⵢⵉⵜⵔⵉ ⵏ ⵡⵓⵔⵖ ⵙⴳ ⵓⵏⵎⵓⴳⴳⴰⵔ ⵏ ⵍⵇⴰⵀⵉⵕⴰ ⵉ ⵓⵕﺍⴷⵢⵓ ⴷ ⵜⵉⵍⵉⴼⵉⵣⵢⵓⵏ.

 ⵜⴰⵎⵜⵜⴰⵏⵜ ⵏⵏⵙ 
ⵉⵎⵎⵓⵜ ⵎⵓⵃⵎⵎⴰⴷ ⵍⴱⵙⵟⴰⵡⵉ ⴷⴰⵔ ⵜⵉⴼⴰⵡⵜ ⵏ ⵓⴽⵕⴰⵙ 17 ⴷⵓⵊⴰⵏⴱⵉⵔ 2014 ⴳ ⵓⵙⴳⵏⴰⴼ ⴰⵙⵔⴷⴰⵙ ⴳ ⵕⵕⴱⴰⵟ ⴳ ⵓⵡⵜⴰⵢ ⵏ 60 ⵏ ⵓⵙⴳⴳⵯⴰⵙ, ⴹⴰⵕⵜ ⵏ ⵉⵙⴳⴳⵯⴰⵙⵏ ⴼ ⵉⵙⴳⴳⵯⴰⵙⵏ ⴰⴽⴷ ⵡⴰⵟⵟⴰⵏ, ⴷ ⵉⴽⴽⴰ ⵜ ⵉⵏⵏ ⵉⵜⵜⴰⴹⵏ ⵜⴳⵥⵥⵍⵜ ⵏⵏⵙ ⵍⵍⵉ ⴰⵙ ⵢⵓⴼⵏ. ⵉⵜⵜⵓⵎⴹⴰⵍ ⴳ ⵓⵙⵎⴹⵍ ⵏ ⵉⵎⵖⵔⴰⵙⵏ ⴳ  ⵕⵕⴱⴰⵟ .ⵜⴰⵎⵜⵜⴰⵏⵜ ⵏⵏⵙ

 ⵥⵕ ⵓⴳⴳⴰⵔ 
ⵃⴰⵙⴰⵏ ⵍⴼⴷⴷ

ⵙⵙⵉⵏⵉⵎⴰ

ⴰⵙⵎⴷⵢⴰ

 ⵉⵙⴰⵖⵓⵍⵏ